Выбары скончыліся. Жыхары Бельска разыходзяцца, незадаволеныя адсутнасцю вынікаў сходу. Атрымаць хоць нейкі толк ад збору высокапастаўленых чыноў у адной зале спрабуе, падарваўшыся з месца, адзін з удзельнікаў. На выгляд яму гадоў 50. Ён ўпэўнена і грозна рухаецца ў кірунку старшыні. Спыняе яго толькі стол, які становіцца гэтакім бар'ерам паміж прадстаўнікамі народа і ўлады.